62018TJ0519_INF
Sentenza tal-Qorti Ġenerali (It-Tmien Awla Estiża) tat-30 ta’ Ġunju 2021 – Global Silicones Council et vs ECHA
(Kawża T‑519/18)
“REACH – Stabbiliment ta’ lista ta’ sustanzi identifikati bl-għan li jiġu eventwalment inklużi fl-Anness XIV tar-Regolament (KE) Nru 1907/2006 – Inklużjoni tal-octamethylcyclotetrasiloxane (D4), tad-decamethylcyclopentasiloxane (D5) u tad-dodecamethylcyclohexasiloxane (D6) f’din il-lista – Artikoli 57 u 59 tar-Regolament Nru 1907/2006 – Anness XIII tar-Regolament Nru 1907/2006 – Determinazzjoni permezz tas-saħħa probatorja – Żball manifest ta’ evalwazzjoni – Proporzjonalità”
1.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Sustanzi ta’ tħassib serju ħafna – Proċedura ta’ identifikazzjoni – Setgħa diskrezzjonali tal-awtoritajiet tal-Unjoni – Portata – Stħarriġ ġudizzjarju – Limiti – Żball manifest, użu ħażin ta’ poter jew qbiż manifest tal-limiti tas-setgħa diskrezzjonali
(Regolament tal-Parlament Ewropew u tal-Kunsill Nru 1907/2006, Artikoli 1(1), 57(d) u (e), 59, u Anness XIII)
(ara l-punti 51, 52, 53, 54, 294)
2.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Sustanzi ta’ tħassib serju ħafna – Proċedura ta’ identifikazzjoni – Evalwazzjoni tal-perikoli marbuta mal-proprejtarjiet intrinsiċi ta’ sustsanza – Kriterji ta’ evalwazzjoni
(Regolament tal-Parlament Ewropew u tal-Kunsill Nru 1907/2006, Artikoli 57 u 59 u Annessi XIII u XV)
(ara l-punti 116, 133)
3.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Sustanzi ta’ tħassib serju ħafna – Proċedura ta’ identifikazzjoni – Klassifikazzjoni abbażi tal-proprjetajiet tal-komponenti – Ammissibbiltà – Kundizzjoni – Teħid inkunsiderazzjoni tar-rata ta’ preżenza tal-komponenti kkonċernati u tal-effetti kimiċi tagħhom – Sustanzi li għandhom proprjetajiet persistenti, bijoakkumulattivi u tossiċi jew persistenti ħafna u bijoakkumulattivi ħafna – Klassifikazzjoni fuq il-bażi tal-proprjetajiet tal-komponenti – Ammissibbiltà – Applikazzjoni ta’ limitu ta’ konċentrazzjoni għall-finijiet tal-klassifikazzjoni – Ammissibbiltà
(Regolament tal-Parlament Ewropew u tal-Kunsill Nru 1907/2006, Artikoli 14(2)(f), 31(3)(b), 56(6) u 57(d) u (e), u Anness XIII)
(ara l-punti 265, 266, 273)
4.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Atti preparatorji – Esklużjoni – Deċiżjoni tal-Aġenzija Ewropea għas-Sustanzi Kimiċi (ECHA) li tidentifika d-D4, d-D5 u d-D6 bħala sustanzi ta’ tħassib serju ħafna – Att intiż li jipproduċi effetti legali – Inklużjoni
(l-ewwel paragrafu tal-Artikolu 263 TFUE; Regolament tal-Parlament Ewropew u tal-Kunsill Nru 1907/2006, Artikoli 57(d) u (e) u 59)
(ara l-punti 277, 278)
5.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Sustanzi ta’ tħassib serju ħafna – Proċedura ta’ identifikazzjoni – Deċiżjoni tal-Aġenzija Ewropea għas-Sustanzi Kimiċi (ECHA) li tidentifika d-D4, d-D5 u d-D6 bħala sustanzi ta’ tħassib serju ħafna – Ksur tal-prinċipju ta’ proporzjonalità – Assenza
(Regolament tal-Parlament Ewropew u tal-Kunsill Nru 1907/2006, Artikolu 59)
(ara l-punti 293, 295, 296)
6.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Sustanzi ta’ tħassib serju ħafna – Proċedura ta’ identifikazzjoni – Natura distinta u indipendenti meta mqabbla mal-proċeduri ta’ evalwazzjoni – Determinazzjoni permezz tas-saħħa probatorja
(Regolament tal-Parlament Ewropew u tal-Kunsill Nru 1907/2006, premessi 19 sa 21 u 69 u Artikoli 57 u 59)
(ara l-punti 297, 298, 301, 303, 307, 308)
Suġġett
Talba bbażata fuq l-Artikolu 263 TFUE u intiża għall-annullament totali jew parzjali tad-deċiżjoni tal-ECHA tas-27 ta’ Ġunju 2018 li tinkludi l-octamethylcyclotetrasiloxane (D4), id-decamethylcyclopentasiloxane (D5) u d-dodecamethylcyclohexasiloxane (D6) fil-lista ta’ sustanzi identifikati sabiex jiġu eventwalment inkluzi fl-Anness XIV tar-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006 L 396, 30.12.2006, u rettifiki fil-ĠU 2007, L 136, p. 3, ĠU 2008, L 141, p. 22, ĠU 2009, L 36, p. 84).
Dispożittiv
1)
Ir-rikors huwa miċħud.
2)
Global Silicones Council u r-rikorrenti l-oħra li isimhom huwa inkluż fl-anness għandhom ibatu l-ispejjeż tagħhom stess kif ukoll dawk imġarrba mill-Aġenzija Ewropea għas-Sustanzi Kimiċi (ECHA).
3)
Ir-Repubblika Federali tal-Ġermanja, il-Kummissjoni Ewropea u l-American Chemistry Council, Inc. (ACC) għandhom ibatu l-ispejjeż tagħhom stess.